২০২০ সালের নরওয়ে দাঙ্গা

২০২০ সালের ৩০ আগস্ট নরওয়ের অসলো শহরে ইসলাম বিরোধী বিক্ষোভকারী এবং ইসলাম সমর্থকদের মধ্যে সহিংস দাঙ্গা এবং সংঘর্ষ ছড়িয়ে পড়ে, যা প্রায় দুই ঘণ্টা ধরে চলে।http://www.uniindia.com/clashes-break-out-at-far-right-rally-in-norway/world/news/2142241.html সুইডেনে একই ধরনের দাঙ্গা সংঘটিত হওয়ার একদিন পর কাকতালীয়ভাবে এই ঘটনা ঘটে। বিক্ষোভকারীরা কুরআনের অনুলিপি ছিঁড়ে ফেলার পর ইসলাম বিরোধী বিক্ষোভকারী এবং ইসলাম সমর্থকদের মধ্যে বিক্ষোভ এবং বিক্ষোভ সহিংস হয়ে ওঠে। নরওয়ের অতিদক্ষিণপন্থী দল "স্টপ ইসলামাইজেশন অফ নরওয়ে" (বাংলা - নরওয়েতে ইসলামীকরণ বন্ধ কর) ইসলামের বিরুদ্ধে বিক্ষোভের আয়োজন করে।

বিক্ষোভকারীরা নরওয়ের সংসদের বাইরে একত্র হয় এবং বিক্ষোভকারীদের সমাবেশ ছত্রভঙ্গ করতে পুলিশ কাঁদানে গ্যাস ব্যবহার করে। দাঙ্গায় জড়িত প্রায় ৩০ জনকে পুলিশ গ্রেফতার করেছে। 

 আরো দেখুন 

 কুরআন অপবিত্রকরণ 
 ২০০৮-২০০৯ অসলো দাঙ্গা 
 নরওয়েতে ২০২০ সাল 
 নরওয়েতে ইসলাম 
 অভিবাসন এবং অপরাধ 
 ২০২০ সালের সুইডেন দাঙ্গা

 তথ্যসূত্র 

বিষয়শ্রেণী:ধর্মীয় সহিংসতা